stanford-oval/wikipedia huggingface dataset:
Celebrity Infinity

| Celebrity Infinity |
| --- | --- |

Tyyppi:  Risteilyalus
Lippuvaltio:   Malta
Kotipaikka:  Valletta
IMO-numero:  9189421
Aiemmat nimet:  Infinity (2001–2007)
Rakennustelakka:  Chantiers de l'Atlantique, St. Nazaire, Ranska
Luovutettu:  Helmikuu 2001
Tekniset tiedot
Pituus:  294 m
Leveys:  32 m
Syväys:  8 m
Bruttovetoisuus (GT):  91000
Koneisto:  2 × Rolls Royce -moottoria
Nopeus:  40,4 km/h
Nopeus:  24 kn
Hyttejä:  2170
Miehistö:  920–999
GTS Celebrity Infinity on Millennium-luokanselvennä risteilyalus. Aluksen omistaa ja sitä operoi Celebrity Cruises. Alus luovutettiin varustamolle vuonna 2001 nimellä Infinity, ja se uudelleennimettiin Celebrity Infinityksi vuonna 2007. Kesäkaudella alus purjehtii Alaskassa ja talvikaudella Etelä-Amerikassa, mukaan lukien Chilessä, Argentiinassa, Panamassa ja Uruguayssa.  Vuodesta 2013 alkaen alus purjehtii keväisin ja syksyisin Norjan vuonoissa ja Britteinsaarilla.
Ominaisuudet

Aluksella on kaksikerroksinen päivällishuone, nimeltään Trellis Dining Room. Aluksella on myös kaksikerroksinen teatteri nimeltä Celebrity Theater. Vuoden 2007 remontin jälkeen alukselle on lisätty monia ominaisuuksia, jotka löytyvät myös Solstice-luokan aluksilta, esimerkiksi Cafe al Bacio tai Bistro on Five. Muita palveluita ovat muun muassa merinäköalakahvila, uudet matot ja sisustus, kuten myös viiniravintola nimeltään Cellar Masters.
Galleria

Celebrity Infinity Alaskassa vuonna 2000.
Celebrity Infinity Seattlen Elliott Bayssä.
GTS Celebrity Infinity Acapulcossa
Celebrity Infinity lähdössä Skagwaystä, Alaskasta 10. heinäkuuta 2012
MagiCAD

| MagiCAD |
| --- | --- |
Kehittäjä:  MAgiCAD Group
Tiedot
Ohjelmistotyyppi:  CAD
Aiheesta muualla
Verkkosivusto
MagiCAD on suomalainen MAgiCAD Groupin kehittämä CAD-ohjelmisto talotekniseen suunnitteluun.
MagiCAD Piping.
Yritys

MagiCADiä kehittää raumalainen MAgiCAD Group Oy, jonka palveluksessa on tällä hetkellä noin 100 työntekijää (tilanne 2016). Yritys on pohjoismaiden suurin talotekniikka-alan ohjelmistotalo. Yrityksen on osa kansainvälistä Glodon Group -konsernia.
MagiCAD Groupin palveluihin kuuluvat tuotemallinnuspalvelut sekä asiakaskohtainen ohjelmistokehitys.
Ohjelma

Ensimmäinen MagiCAD lanseerattiin markkinoille vuonna 1998. MagiCAD sai Bostonissa 12. maaliskuuta 2007 IFC2x3 -sertifikaatin.
MagiCAD kattaa työkalut LVI- ja sähköjärjestelmien suunnitteluun ja piirtämiseen. MagiCAD toimii AutoCAD MEPin ja Revit MEPin kanssa. 3D on MagiCADissä perusominaisuus. Se mahdollistaa suunnittelun todellisilla tuotteilla, risteilytarkastelut, leikkauskuvat sekä tarkat massaluettelot. MagiCADillä voi tehdä muun muassa mitoitus-, tasapainotus- (painehäviölaskenta), ääni-, lämpöhäviö- sekä määrä- ja massalaskennat. MagiCADillä voi tehdä suunnitelmat todellisilla tuotteilla, jolloin suunnitelmat, laskennat ja raportit perustuvat aina todellisiin tuotteisiin ja oikeisiin tuotetietoihin.
Talotekniikan tuotteiden tuotemallinnus tapahtuu omilla Qmodel- ja Qbase-teknologioilla. Tuotemalli sisältää tuotteen 3D-geometrian luomiseen liittyvän datan sekä valmistajan ilmoittaman teknisen datan. MagiCADin sisään rakennettu Qmodel-engine generoi MagiCAD-käyttäjän tarpeisiin luonnollisen näköisen ja oikeaa teknistä dataa sisältävän objektin. Näin lopputuloksena syntyvä järjestelmäsuunnitelma on mitoitettu ja piirretty oikein.
MagiCAD Versiot

MagiCAD Ventilation
MagiCAD Heating & Piping
MagiCAD Sprinkler Designer
MagiCAD Electrical
MagiCAD Schematics
MagiCAD Circuit Designer
MagiCAD System Designer
MagiCAD Room
MagiCAD Comfort & Energy
MagiCAD Suite
Aiheesta muualla

MagiCAD Group
Maikaze

| Maikaze / 舞風 |
| --- | --- |
 Maikaze

Aluksen vaiheet
Rakentaja:  Uraga Dock Company
Kölinlasku:  1939
Laskettu vesille:  15. maaliskuuta 1941
Palveluskäyttöön:  15. heinäkuuta 1941
Loppuvaihe:  upotettu 17. helmikuuta 1944
Tekniset tiedot
Uppouma:  2 065 t (standardi) 2 529 t (kuormattu)
Pituus:  118,5 m (kokonaispituus) 116,2 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 solmua
Miehistöä:  240
Aseistus
Aseistus:  6 × 127 mm/50 type 3 kaksiputkisissa tyypin C torneissa 28 × 25 mm ilmatorjuntatykkiä 4 × 13 mm ilmatorjuntatykkiä 8 × 24" torpedoputkea 36 × syvyyspommia
Maikaze (jap. 舞風, maikaze) oli keisarillisen Japanin laivaston Kagerō-luokan hävittäjä toisessa maailmansodassa.
Valmistus

Alus tilattiin Uraga Dock Companyltä Uragasta, missä köli laskettiin 1939. Alus laskettiin vesille 15. maaliskuuta 1941 ja otettiin palvelukseen 15. heinäkuuta.
Citi Field

| Citi Field |
| --- | --- |


Rakennuksen tiedot
Sijainti:  126th St. & Roosevelt Ave., Queens, NY, Yhdysvallat
Koordinaatit:  40°45′25″N, 73°50′45″W
Rakennustyöt aloitettu:  13. marraskuuta 2006
Avattu:  29. maaliskuuta 2009
Omistaja:  Queens Ballpark Company, LLC.
Hoitaja:  New York Mets
Kustannukset:  900 milj. dollaria (nykyrahassa 975 milj.)
Katsojakapasiteetti
 41 922 
Lisää rakennusartikkeleitaArkkitehtuurin teemasivulla
Citi Field on vuonna 2009 valmistunut baseballstadion Queensin piirikunnassa, New Yorkin kaupungissa Yhdysvalloissa. Stadionin nimisponsori on rahoitusalan yritys Citigroup.
Stadionin omistaja ja pääkäyttäjä, MLB-joukkue New York Mets rakensi Citi Fieldin korvaamaan vanhentunut Shea-stadion. Vanha stadion myös purettiin uuden tieltä.
Aiheesta muualla

Kuvia tai muita tiedostoja aiheesta Citi Field Wikimedia Commonsissa
Cissuvorini

| Cissuvorini> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Lasisiipismäiset Sesioidea
Heimo::  Lasisiipiset Sesiidae
Alaheimo::  Aitolasisiivet Sesiinae
Tribus::  Cissuvorini  Duckworth & Eichlin, 1977
Katso myös
   Cissuvorini Wikispeciesissä  
Infobox OKNimi-testi OK: 
Cissuvorini on lasisiipisten tribus, joka sisältää 15 kuvattua lajia.
Suvut

Toleria
Chimaerosphecia
Glossosphecia
Cissuvora
Dasysphecia
Colin Hendry

Colin Hendry
Edward Colin Hendry (s. 7. joulukuuta 1965 Keithissä, Skotlannissa) on skotlantilainen entinen jalkapalloilija. Pelipaikaltaan hän oli puolustaja.
Hendry aloitti peliuransa hyökkääjänä pelatessaan Keithissä ja Islavalessa. Ammattilaisuransa hän aloitti vuonna 1983 Dundeessa ja vuonna 1987 hän siirtyi Englantiin Blackburniin, missä hän siirtyi puolustajaksi. Hän pelasi joukkueessa yli 100 ottelua ennen sirtymistään vuonna 1989 Manchester Cityyn. Hän ei kuitenkaan sopinut Cityssä manageri Peter Reidin suunnitelmiin ja palasi takaisin Blackburniin, missä hän ylsi useisiin huippusaavutuksiin, huippuna Valioliigan mestaruus. 1998 hän siirtyi poikavuosien suosikkijoukkueeseensa Glasgow'n Rangersiin 4 miljoonan punnan siirtosummalla. Hän voitti joukkueessa Skotlannin Valioliigan mestaruuden, mutta sai lopulta lähteä. Loppu-urallaan Hendry pelasi vielä Coventryssä, Prestonissa, Boltonissa, Prestonissa ja Blackpoolissa ennen lopettamistaan.
Skotlannin maajoukkueessa Hendry debytoi varsin iäkkäänä, 27-vuotiaana, mutta pelasi urallaan kuitenkin 51 maaottelua, joissa hän teki kolme maalia. Kesäkuussa 2004 Hendry aloitti Blackpoolin managerina, mutta sai potkut vuoden 2005 marraskuussa.  Hendry pääsi  Skotlantilaisen jalkapallon Hall of Fameen vuonna 2001.
Cistus × incanus

| Cistus × incanus |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malvales
Heimo::  Päivännoutokasvit Cistaceae
Suku::  Kistukset Cistus
Laji::  × incanus
Kaksiosainen nimi
 Cistus × incanus  L. 
Katso myös
   Cistus × incanus Wikispeciesissä   Cistus × incanus Commonsissa 
Infobox OKNimi-testi OK: 
Cistus × incanus on päivännoutokasvien (Cistaceae) heimoon ja kistusten (Cistus) sukuun kuuluva lajiristeymä.
Se on vaaleanpunakukkainen pieni pensas, joka kasvaa noin metrin korkuiseksi. Sen lehdet ovat noin 7,5 cm pitkät ja kukkien halkaisija on 6–7 cm.
Kasvin tahmeista lehdistä ja varsista tehdään aromaattista ainetta nimeltä labdanum.
Cistus × incanus on hybridi, joka on syntynyt ruusukistuksen ja poimukistuksen risteymänä. Sitä tavataan luonnonvaraisena Ranskassa, Espanjassa ja Marokossa, ja se on levinnyt ihmisen mukana Kaliforniaan.
Cistus incanus
Aiheesta muualla

United States Department of Agriculture (USDA): Cistus incanus (englanniksi)
Darlan Romani

| Mitalit | Mitalit | Mitalit |  |
| --- | --- | --- | --- |
|  Darlan Romani Rion olympialaisissa 2016 |  Darlan Romani Rion olympialaisissa 2016 |  Darlan Romani Rion olympialaisissa 2016 |  |
Maa:   Brasilia
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Belgrad 2022 | kuulantyöntö |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Lima 2019 | kuulantyöntö |  |
Darlan Romani (s. 9. huhtikuuta 1991 Concórdia, Brasilia) on brasilialainen yleisurheilija, joka kilpailee kuulantyönnössä.
Rio de Janeiron kesäolympialaisissa 2016 Romani sijoittui kuulantyönnössä viidenneksi Brasilian ennätyksellä 21,02 m. Birminghamin MM-hallikilpailuissa 2018 hän oli neljäs Etelä-Amerikan sisäratojen ennätystuloksella 21,37 m. Hän voitti maanosien cupin 2018 sekä kultaa Liman Pan-Amerikan kisoissa 2019 tuloksella 22,07. Dohan MM-kilpailuissa 2019 hän sijoittui neljänneksi entistä MM-kilpailuennätystä paremmalla tuloksella 22,53. Vuonna 2021 järjestetyissä Tokion olympialaisissa hän oli neljäs tuloksella 21,88. Hän voitti sisäratojen maailmanmestaruuden Belgradissa 2022 Etelä-Amerikan sisärataennätyksellä 22,53. Eugenen MM-kilpailuissa 2022 hän sijoittui viidenneksi tuloksella 21,92 ja Budapestin MM-kilpailuissa 2023 kahdeksanneksi tuloksella 21,57.
Romani on voittanut Etelä-Amerikan ulkoratojen mestaruuskilpailuissa kultaa vuosina 2017 ja 2019 sekä hopeaa vuosina 2013 ja 2015. Etelä-Amerikan hallimestaruuden hän voitti 2022. Etelä-Amerikan kisoissa hän sai kultaa vuonna 2018 ja hopeaa vuonna 2014. Ibero-Amerikan mestaruuskilpailuissa hän voitti kultaa 2016, 2018 ja 2022, hopeaa 2014 ja pronssia 2012. Romani on voittanut Brasilian mestaruuden vuosina 2014–2019, 2021 ja 2023.
Romani on parantanut useasti kuulantyönnön Etelä-Amerikan ennätystä. Ulkoratojen ennätyksensä 22,61 m hän työnsi Stanfordissa 30. kesäkuuta 2019. Sisäradoilla hän on työntänyt ennätyksekseen 22,53 m.
Romani on 188 senttimetriä pitkä ja painaa 150 kilogrammaa.
Dalhousien linna

Dalhousien linnan julkisivu.
Dalhousien linna sijaitsee noin 10 km etelään Edinburghista Skotlannissa ja on Ramsay of Dalhousien alkuperäinen sukulinna.
Monet mahtihenkilöt ovat käyneet linnassa: Kuningatar Viktoria yöpyi siellä kierrellessään Skotlantia 1842. Oliver Cromwell käytti sitä paikallisena päämajanaan ja säästi sen siksi tuhoamiselta. Myös  Edvard I on käynyt linnassa.
Nykyisin linna on korkean tason hotelli.
Dalhousien jaarli asuu itse suvun toisessa linnassa, Brechinin linnassa.
Aiheesta muualla

Kuvia tai muita tiedostoja aiheesta Dalhousien linna Wikimedia Commonsissa
Darktable

| Darktable |
| --- | --- |

 Darktable versio 3.6.0
Kehityshistoria
Vakaa versio:  4.8.1 (24. heinäkuuta 2024)
Tiedot
Käyttökielet:  21 kieltä
Alusta:  Linux, macOS, Windows
Lisenssi:  GNU General Public License versio 3.0 tai myöhempi
Aiheesta muualla
Verkkosivusto
Versiohallinta
Darktable on avoimen lähdekoodin kuvankäsittelyohjelma. Ohjelma on suunniteltu työnkulkusovellukseksi, joka voi toimia valokuvausstudion ytimessä.
Ohjelmalla voidaan käsitellä digitaalikameroiden raakakuvamuotoja (RAW) ja muita tiedostomuotoja. Ohjelma tukee tuhoamatonta muokkausta: alkuperäisiä kuvia ei koskaan muokata. Ohjelmassa on tuki grafiikkaprosessorien hyödyntämiseen OpenCL-kielellä. Ohjelma tukee eri väriprofiileja.
Ohjelma on saatavilla BSD, Linux, macOS, Solaris ja Windows alustoille.
Aiheesta muualla

Getting Started with Darktable, the Open Source Alternative to Lightroom (englanniksi)
Luettelo Olli Antonion kappaleista

Luettelo rap-artisti Olli Antonion kappaleista.
A

ASDFGHJK
Aurora Kutsuu
B

Britneyn Hiukset
D

De Puta Madre
Donnie Dorka
E

Ei Oo Aikaa
Eloton
F

Fiktioo
Frendi
G

Gigolon Poika
H

Half-Life 3
Happoo
Heijastan
Huono Juhlissa
Hyppää
Hävytön
J

Jahtaan Lohikäärmettä
K

Kellokosken Prinsessa
Kerää Luus
Kohmelo
KRTT
Ku Skriivaan Mun Kirjan
Kultaketju
L

Lopunaikojen Laiha Irwin
Luttine
M

Melkee Itkee
Mitä Mä Oon Vetäny
Moneyshot
Mutsi
Mä Oon Niin Ruma
N

Niinku Sut Omistaisin
Noi Mustat Pilvet
NPC
O

Omis Maailmoissani
Omistan Sen
Ota Happee
P

Pelottavan Hyvä Fiilis
Pinkkei Elefanttei
Pitää Mennä Soitellaan Ehkä
Pushaa
Putoon Ylöspäin
R

Rajatapaus
Rakkaus On Pelkkää Painetta Palleissa
Relaa Delaa
Roskaruokaa Ja Paskahuumorii
Rullaan Spotil
Ruumisauton Nopeudel
S

Sluibaava Supermies
Soitin Pomolle
Sori Jos Oon Myöhäs
Spessuisku
Sä Et Oo
T

Taivaal
Takas Mutsille
Tarina
Täl Pysäkil
V

Vaikea Elää
Valot
Verhot Kii
Vulva
W

Wuhu Wuhu
Ä

Älä Anna Mun Estää
Älä Kysele Tyhmii
Colours (Stonen albumi)

| Colours Stone |
| --- | --- | --- |

Studioalbumin tiedot
 Äänitetty : 1989–1990
 Julkaistu: 30. toukokuuta 1990
 Tuottaja(t): Mikko Karmila & Stone
 Tyylilaji: thrash metal, speed metal, progressiivinen metalli
 Kesto: 55.00
 Levy-yhtiö: Johanna Kustannus
Listasijoitukset
  Suomen virallinen lista: 8.
Stonen muut julkaisut
| No Anaesthesia! 1989 | Colours 1990 | Emotional Playground 1991 |
Singlet albumilta Colours
 ”Empty Suit / Friends” Julkaistu: 1990
Colours on Stone-yhtyeen kolmas pitkäsoitto, joka julkaistiin vuonna 1990. Levyn tuottivat Mikko Karmila ja Stone. Masteroijana toimi Mika Jussila. Levy on omistettu Jallu Mantilalle. Sen tunnetuimmat kappaleet ovat ”Stone Cold Soul” ja ”White Worms”. Kappale ”Friends” on Led Zeppelin -cover. Jiri Jalkasen erottamisen jälkeen tilalle otettiin Airdashin kitaristi Markku ”Nirri” Niiranen.
Albumi ylsi Suomen virallisen listan sijalle 8, ja se pysyi listalla yhteensä 8 viikkoa.
Kappaleet

A-puoli
Stone Cold Soul – 05.57 (säv. Janne Joutsenniemi)
Another Morning – 03.11 (säv. Roope Latvala, Janne Joutsenniemi)
White Worms – 06.09 (säv. Janne Joutsenniemi)
Empty Suit – 06.13 (säv. Roope Latvala, Janne Joutsenniemi)
B-puoli
Spring – 05.45 (säv. Roope Latvala, Janne Joutsenniemi)
Storm Inside the Calm – 06.01 (säv. Roope Latvala, Janne Joutsenniemi)
Ocean of Sand – 04.58 (säv. Roope Latvala, Janne Joutsenniemi)
Meaning of Life – 06.04 (säv. Janne Joutsenniemi)
Kappaleet > CD-version bonuskappale

Friends – 05.30 (säv. Jimmy Page, Robert Plant)
Kokoonpano

Janne Joutsenniemi – laulu, basso
Roope Latvala – kitara
Markku Niiranen – kitara
Pekka Kasari – rummut
Janne Kannas – viulu kappaleessa ”White Worms”
Miika Uuksulainen, Sennu Laine – sello kappaleessa ”White Worms”
Aiheesta muualla

Colours (Stonen albumi) Discogsissa. (englanniksi)
Albumi Colours (Stonen albumi) Encyclopaedia Metallum -sivustolla (englanniksi)
Stone
| --- | --- |
Studioalbumit:   Stone  No Anaesthesia!  Colours  Emotional Playground 
Kokoelmat:   Stoneage  Stoneage 2.0 
Livealbumit:  Free
Singlet:   Real Delusion  Back to the Stone Age  Empty Suit / Friends 
DVD:t:  Get Stoned, Stay Stoned
Dali (prefektuuri)

| Dalin bai-kansan autonominen prefektuuri (kiin>  大理白族自治州, Dàlǐ Báizú Zìzhìzhōu bai: Dablit Baifcuf Zibzibzox) |
| --- | --- |
 Dalin prefektuurin sijainti Yunnanin maakunnassa.
 Koordinaatit: 25°35′49″N, 100°14′49″E 
Valtio:  Kiina
Maakunta:  Yunnan
Hallinto:  
 – Hallinnon tyyppi:  autonominen prefektuuri
Pinta-ala:  
 – Kokonaispinta-ala:  29 459 km²
Väkiluku (2010):  3 456 323
Aikavyöhyke:  UTC+8
Postinumero:  671000
Suuntanumero(t):  0872
Rekisterikilpi:  云L
 
 www.dali.gov.cn 
Infobox OKVirheellinen NIMI-arvo: 
Dalin prefektuuri eli täydellisemmin Dalin bai-kansan autonominen prefektuuri (kiin. 大理白族自治州, pinyin: Dàlǐ Báizú Zìzhìzhōu; bai: Dablit Baifcuf Zibzibzox) on bai-kansalle varattu autonominen prefektuuri Lounais-Kiinan Yunnanin maakunnan keskiosassa. Prefektuurin pinta-ala on 29 459 neliökilometriä ja väkiluku noin 3,46 miljoonaa (2010). Prefektuurin päähallintopaikka on 652 000 asukkaan Dali.
Prefektuuri rajoittuu etelässä Pu’erin ja Lincangin kaupunkeihin, lounaassa Baoshanin kaupunkiin, luoteessa Nujiangin, pohjoisessa Lijiangin ja idässä Chuxiongin prefektuuriin. Yunnanin maakunnan pääkaupunki Kunming sijaitsee linnuntietä noin 260 kilometriä Dalista länteen, maanteitse matka on 338 kilometriä.
Prefektuuri jakautuu paikallishallinnossa seuraavasti:
8 piirikuntaa (Xiangyun, Binchuan, Midu, Yongping, Yunlong, Eryuan, Jianchuan, Heqing),
3 autonomista piirikuntaa (Yangbi Yi, Nanjian Yi, Weishan Yi ja Hui)
1 piirikuntatason kaupunki (Dali)
Dalin kaupunkia.
Xiaguanin suurkunta, Dalin hallintokeskus.
Naxi-joki Binchuanissa.
Zhusheng-temppeli Binchuanissa.
Näkymä vuorille Dalin kaupungista.
Temppeli Dalissa.
Dalin lentoasemaa.
Aiheesta muualla

Kuvia tai muita tiedostoja aiheesta Dali (prefektuuri) Wikimedia Commonsissa
Dalin prefektuurin kotisivut (kiinaksi) (dali.gov.cn)
Säätila Dalissa (englanniksi) ja (kiinaksi) (weather.com.cn)
Major Cities Climate (temperature & rainfall) of Yunnan (Arkistoitu – Internet Archive) (englanniksi) (travelchinayunnan.com)
Dardanellit

Dardanellien kartta
Laajempi kartta, jossa erottuu Dardanellien (kelt.) sijainti suhteessa Bosporinsalmeen (pun.).
Dardanellit tai Dardanellien salmi (kreik. Δαρδανέλλια, Dardanéllia, turk. Çanakkale Boğazı), antiikin Hellespontos (m.kreik. Ἑλλήσποντος, Hellēspontos, lat. Hellespontus), on kapea salmi Luoteis-Turkissa. Se yhdistää Egeanmeren Marmaranmereen. Salmi on 61 kilometriä pitkä, mutta vain 1,2–6 kilometriä leveä. Sen keskisyvyys on 55 metriä ja syvin kohta 90 metriä. Vesi virtaa salmessa molempiin suuntiin, pintavirtaus on Marmaranmereltä Egeanmerelle ja pohjavirtaus päinvastaiseen suuntaan.
Salmi erottaa Euroopan (Gallipolin niemimaan) ja Aasian toisistaan. Salmen rannoilla olevia kaupunkeja ovat Gallipoli, Canakkale ja Eceabat. Suurin  kaupungeista on Çanakkale (jonka nimi tulee kuuluisista linnoista; kale tarkoittaa linnaa). Nimi Dardanellit juontuu antiikin Kreikan kaupungista Dardanos, joka sijaitsi salmen Aasian puoleisella rannalla.[lähde? ]
Historia

Salmella on usein ollut strateginen rooli historian tapahtumissa. Troijan muinainen kaupunki sijaitsi lähellä salmen läntistä suuta, ja salmen Aasian puoleinen rannikko oli keskeinen Troijan sodassa. Se on myös kreikkalaisen Heron ja Leandroksen tarinan tapahtumaympäristö. Kserkses I:n Persian armeija ja myöhemmin Aleksanteri Suuren Makedonian armeija ylittivät Hellespontoksen eri suuntiin vuosina 480 eaa. ja 334 eaa. Myöhemmällä roomalaisella kaudella salmi antoi nimensä Hellespontuksen provinssille.[lähde? ]
Dardanellit oli tärkeä osa Konstantinopolin puolustusta Bysantin valtakunnan aikana, ja 1300-luvulta sitä ovat lähes jatkuvasti hallinneet turkkilaiset. Salmen hallinta tai sen käyttöoikeus oli Venäjän keisarikunnan ulkopolitiikan keskeisiä tavoitteita 1800-luvulla. Osmanien valtakunnan hävittyä Venäjän-Turkin sodan Venäjä pakotti vuonna 1833 turkkilaiset allekirjoittamaan Hünkâr İskelesin sopimuksen. Sopimuksessa Venäjä sai halutessaan kieltää Mustanmeren ulkopuolisten valtioiden sotalaivojen kulun salmessa. Tämä olisi käytännössä antanut Venäjälle vapaat kädet Mustallamerellä. Sopimus havahdutti länsivallat, jotka pelkäsivät mahdollista Venäjän laajentumista Välimerelle. Lontoon salmikokouksessa heinäkuussa 1841 Britannia, Ranska, Itävalta ja Preussi pakottivat Venäjän hyväksymään sopimuksen, jossa rauhan aikana ainoastaan turkkilaiset sotalaivat saisivat kulkea salmen lävitse. Britannia ja Ranska lähettivät laivastonsa salmen lävitse hyökätessään Krimille Krimin sodassa vuonna 1853. Venäjä hävisi sodan, ja vanha sopimus uudistettiin Pariisin rauhassa vuonna 1856. Sopimus oli teoreettisesti voimassa 1900-luvulle.
Ympärysvallat yrittivät pakottaa osmanit ulos ensimmäisestä maailmansodasta nousemalla maihin Gallipolin niemimaalla ja ottamalla Dardanellit hallintaansa. Ian Hamiltonin johtamat joukot eivät onnistuneet valtaamaan Gallipolin niemimaata, ja joukot vetäytyivät tammikuussa 1916.
Sodan jälkeen vuonna 1920 solmittu Sèvresin rauhansopimus demilitarisoi salmen ja teki siitä kansainvälisen alueen, jota valvoi Kansainliitto. Tämä muutettiin vuoden 1923 Lausannen sopimuksessa, joka palautti salmen Turkille. Sopimuksessa annettiin kuitenkin kaikille ulkomaisille sotalaivoille vapaa kulku salmessa. Turkki hylkäsi sopimuksen ehdot ja myöhemmin militarisoi alueen. Tilanne palautettiin Montreux’n sopimuksella heinäkuussa 1936. Sopimuksessa, joka on voimassa edelleen, salmi määritellään kansainväliseksi väyläksi, mutta Turkille jätetään oikeus rajoittaa Mustanmeren ulkopuolisten valtioiden sota-alusten liikkumista salmessa. Toisen maailmansodan aikana, jolloin Turkki pysytteli puolueettomana lähes koko sodan ajan, Dardanellit oli suljettu sotaa käyvien maiden laivoilta.
Aiheesta muualla

Kuvia tai muita tiedostoja aiheesta Dardanellit Wikimedia Commonsissa
Kuka määrää Dardanelleilla? Turkin esitys sen linnoittamisesta päivänpolttava kysymys, Hakkapeliitta, 05.05.1936, nro 18, s. 12, Kansalliskirjaston digitaaliset aineistot
[https://finto.fi/yso-paikat/fi/page/p210912 Dardanellit YSO-paikat paikkakäsitteistö - Kansalliskirjasto
Cho Mi-hwan

Cho Mi-hwan (kor. 조미환; s. 30. maaliskuuta 1995) on eteläkorealainen jääkiekkoilija, joka pelaa puolustajana. Hän edusti Korean naisten jääkiekkomaajoukkuetta Pyeongchangin olympialaisissa 2018.
Dalhart Subdivision (BNSF)

Dalhart Subdivision on BNSF Railwayn Powder Riverin palvelualueeseen kuuluva rataosuus läntisessä Texasissa, Yhdysvalloissa. Rata yhdistää Amarillon kaupungissa sijaitsevan ratapihan Nevadan osavaltion rajalta alkavaan Coloradon Trinidadiin johtavaan Twin Peaks Subdivisioniin. Rataosan pituus on 192 kilometriä, ja se on kokonaan yksiraiteinen ja sähköistämätön.
Rataosan rakensi alun perin Fort Worth and Denver Railroad, ja sen hankki myöhemmin omistukseensa Burlington Northern Railroad, BNSF Railwayn edeltäjä. Rataosan eteläpää on huomattavan mutkainen, sillä se seurailee rosoisia jokilaaksoja Amarillosta Channingiin saakka. Channingin pohjoispuolella ratalinjaus suoristuu ja jatkuu lähe suorana Texasin ja Coloradon rajalle Texlineen.
Liikenne

Yhdessä Coloradon La Juntaan johtavan lähes samansuuntaisen Boise City Subdivisionin kanssa peräkkäiset rataosat Dalhart Subdivision, Twin Peaks Subdivision ja Spanish Peaks Subdivision muodostavat kaksoisyhteyden Coloradossa sijaitsevan Pueblon kaupungin ja Amarillon välille. BNSF Railway käyttää Dalhart Subdivisionia pääasiassa pohjoiseen menevän liikenteen reittinä, Boise City Subdivisionin toimiessa etelään kulkevan liikenteen reittinä.
Liikenne koostuu pääasiassa tyhjistä hiilijunista, jotka liikennöivät Power River Basinin sekä Texasin hiilivoimaloiden välillä. Etelään päin suuntautuvaa liikennettä on satunnaisesti Amarillon ja Dalhartin välisellä osuudella. Union Pacific Railroadilla on radankäyttöoikeus Amarillon ja Dalhartin välillä.